http___www.tportal.hr_specijali_showtime_film2014_spiderman2_326300_Upoznajte-nove-Spider-manove-neprijatelje.html_1.xml
1.1 1.2 1.3 1.4 2.1 3.1 4.1 5.1 6.1 7.1 8.1 9.1 10.1 11.1 12.1 12.2
Diamond Select Toys is set to unleash another great set of Marvel Minimates. these newest figures are based on the soon to be released Amazing Spider-Man 2 movie. There will be both comic shop and Toys “R” Us assortments for these. Here’s the breakdown: Amazing Spider-Man 2 Comic Shop Minimates - Battle-Damaged Spider-Man with Electro - Spider-Man with Green Goblin - Peter Parker with Gwen Stacy - Alistair Smythe with Aleksei Sytsevich (1 per case) Amazing Spider-Man 2 Toys “R” Us Minimates - Damaged Spider-Man with translucent Electro - Spider-Man with grinning Green Goblin - Peter Parker with Gwen Stacy - Flashback Spider-Man with Max Dillon (1 per case) MTV was given a first look at the official images. Read on to check them out.
1.1 2.1 3.1 4.1 4.2 4.3 4.4 4.5 4.6 4.7 5.1 5.2 5.3 5.4 5.5 5.6 6.1 6.2 6.3 7.1 8.1 8.2 8.3 8.4 9.1 9.2 9.3 9.4 9.5 10.1 10.2 10.3 11.1 11.2 11.3 12.1 13.1 13.2 13.3 14.1 14.2 14.3 14.4 14.5 14.6 14.7 14.8 14.9 15.1 15.2 15.3 15.4 16.1 16.2 16.3 16.4 16.5 16.6 16.7 16.8 17.1 17.2 17.3 17.4 18.1 19.1 20.1 20.2 20.3 21.1 21.2 21.3 22.1 22.2 23.1 23.2 23.3 23.4 23.5 24.1 24.2 24.3 25.1 26.1 26.2 27.1 27.2 27.3 27.4 28.1 28.2 28.3
Upoznajte stare, ali i nove junake i negativce u nadolazećem kino hitu 'Čudesni Spider-Man 2'! Andrew Garfiled kao Peter Parker/Spider-Man Ulozi Petera Parkera vraća se Andrew Garfield, dobitnik nagrade BAFTA koji je utjelovio novu viziju junaka u filmu 'Čudesni Spider-Man'. Producent Avi Arad kaže da je uloga poprilično komplicirana. Spider-Man je sposoban za puno više stvari od Petera Parkera, ali srce lika je uvijek u Peteru. 'Stan Lee i Steve Ditko kreirali su nevjerojatno kompleksan lik – glumac praktički mora glumiti dvije uoge, Petera Parkera i Spider-Mana', kaže Arad. 'Ali Andrew sve to može – on je najbolji glumac kojeg sam vidio u posljednjih nekoliko godina. Posjeduje ljudskost, može kreirati konflikt i dramu, čak može izvesti i kaskaderske scene što mu i dopuštamo. Čudesan je to mladić. A povrh svega, Andrew također posjeduje i fizički i psihički smisao za humor čime u potpunosti zaokružuje lik Spider-Mana'. Garfield je bio nestrpljiv vratiti se ulozi iz mnogo razloga – a jedan od najmanjih je i činjenica što je veliki obožavatelj samog lika. 'Znam koliko je važno biti obožavatelj. Znam kako Spider-Man može utjecati na klince – i one malo starije', izjavljuje glumac. 'Za svakoga tko se susretne s likom, koji mu je sklon sve izgleda puno uvjerljivije kada se napravi ispravno. Bez obzira na probleme s kojima ste suočeni u stvarnom životu, Spider-Man je tu kao dokaz da ih možete nadvladati zbog toga što Peter Parker ima sve probleme koje muče mladiće njegovih godina, ali ih on uspješno svladava. Kao da vam pruža ruku i govori da će sve biti u redu.' Glumac Garfield na Spider-Mana gleda kao na ultimativnog zaštitnika slabijih. 'Ima razvijen smisao za odgovornost i junački impuls, ali također ima i razvijen osjećaj za pravdu', objašnjava Garfield. 'To nije nešto što možete naučiti – tako ste rođeni.' Emma Stone kao Gwen Stacy Andrew Garfield bio je ubuđen zbog činjenice što će ponovno surađivati s Emmom Stone koja reprizira svoju ulogu Gwen Stacy. 'Ona vas drži na vršcima prstiju i brine se o tome da ste napravili zadaću kako bi joj mogli pratiti korak', objašnjava Garfield. 'Možete ju suočiti s bilo čim i ona će se s tim uhvatiti u koštac. Najtalentiranija je glumica koju poznajem.' Stone uzvraća na komplimente: 'Prije nego što smo počeli snimati prvi film, priznajem da nisam bila upoznata s njegovim dotadašnjim radom. Ali sada znam: on je sposoban za mnogo stvari', kaže Stone. 'Čast je raditi s glumcem kao što je on. Toliko sam toga naučila – uvijek je pripremljen, pedantan i uistinu hrabar, a sve to u isto vrijeme. Sposoban je unijeti dubinu u lik.' 'Emma Stone je Gwen', kaže jedan od producenata Arad. 'Čudesna glumica koja filmu donosi šarm, ljubav, svjetlo i duh nezavisnosti. Ona je sažetak onoga što želimo od naših djevojaka: pametna, ambiciozna i lojalna.' 'Gwen je toliko snažna djevojka, jak lik na vlastiti način', kaže Tolmach. 'Ona ne čeka da Peter Parker odluči može li ili ne može biti s njom. Njezini snovi su joj jednako važni kao i Peterovi.' Jamie Foxx kao Max Dillon/Electro Uz ljubavnu priču u filmu pratimo paralelnu radnju – Spider-Manov zavjet da će čuvati New York. Dok započinje njegova najveća bitka u filmu 'Čudesni Spider-Man 2', filmašima je bilo važno na njegov put staviti najtežu prepreku s kojom se naš junak do sada morao susresti. Istovremeno, željeli su kao negativca tragičnu figuru, čak pomalo simpatičnog čovjeka koji se zbog svojih krivih odluka nađe u ulozi zločinca, a samim time i protivnika Spider-Manu. 'Marvelovi negativci su također i žrtve okolnosti. Suočavaju se sa svojim problemima i boli radeći krive stvari te na taj način postaju zlikovci', kaže Arad. 'Premda se njihovi svakodnevni problemi ne razlikuju od problema većine ostalih ljudi, za razliku od Spider-Mana, oni ne mogu razlučiti dobro od zlog. Electro je najbolji primjer za to. Max Dillon je gubitnik, nije negativac – dođe ti da ga sažalijevaš. On je čovjek kojeg se ignoriralo cijeli njegov život. Ali kada postane Electro, on želi priznanje pod svaku cijenu. Electro, kao negativac, izbacuje svoje frustracije i ljutnju na čovječanstvo, a glavna mu je meta Spider-Man. Niti jedno dobro djelo ne prolazi nekažnjeno.' 'Spider-Man je najvidljivija osoba u cijelom New Yorku – usporedite to s Maxom Dillonom koji je praktički nevidljiv', objašnjava scenarist Kurtzman. 'On u jednom trenutku filma kaže: 'Volio bih da me svi vide kao što vide Spider-Mana'. On fantazira o Spider-Manu – čak misli da su najbolji prijatelji što je vidljivo u jednoj sceni. Sve što Max želi je biti prepoznat u onome što mu dobro ide – a to je ono što u konačnici svi mi želimo.' Nekada je Max bio Spider-Manov najveći obožavatelj, ali kao Electro on postaje njegova najveća prijetnja. 'Nitko se ne sjeća njegovog imena, nikome nije važno dolazi li na posao, on nema obitelji, nikoga za koga bi se brinuo niti ikoga tko će se o njemu brinuti', nastavlja Arad. 'On ima jedan uzor, jednog prijatelja u svom umu, a to je Spider-Man. Ali nakon što pogrešno protumači jednu Spider-Manovu odluku, osjeća se izdanim. To ga očvršćuje i stvari se raspadnu. Postane Electro. Max je cijeli život živio u mraku, neprimijećen; kao Electro, on će svima oduzeti energiju kako bi svi znali kako je to živjeti u mraku. Sve to čini ga odličnim negativcem.' 'Max je vrlo, vrlo inteligentan momak, čovjek kojeg bi se trebalo slaviti zbog njegovih postignuća u kompaniji Oscorp', objašnjava Jamie Foxx koji u filmu tumači ulogu Maxa Dillona. 'Max bi trebao imati auto kompanije i račun za troškove, a umjesto toga nema ništa. Sve mu se to gadi, ali on ne zna kako reagirati. Spreman je eksplodirati, ali još uvijek ne zna kako.' Dane DeHaan kao Harry Osborn/Green Goblin Glumačkoj postavi u ulozi jednog od ključnih likova u filmu, Harryja Osborna, pridružuje se mladi glumac Dane DeHaan kojeg smo do sada imali prilike vidjeti u filmovima 'Kronike', 'Bez zakona', 'Ubij svoje najdraže' i 'Grijesi očeva'. U ovoj filmskoj verziji, Harry je Peterov stari prijatelj iz djetinjstva. 'Njihovi očevi bili su partneri, ali nakon svega što se dogodilo između Normana Osborna i Richarda Parkera te nakon Richardovog nestanka, Peter i Harry su se razdvojili. Dugo vremena nisu razgovarali jedan s drugim – sve do sada', objašnjava DeHaan. Nakon godina provedenih u internatu, Harry je pozvan natrag u New York – na smrtnu postelju svoga oca. 'Uvjeren je da će mu otac reći da ga voli i oprostiti se s njim, ali umjesto toga stvari krenu potpuno drugačijim smjerom. Harry sazna da boluje od genetske bolesti koja ubija njegovog oca, a sve što mu ovaj na to ima za reći je da se mora nositi s tim', nastavlja DeHaan. 'Upravo tada Peter dolazi natrag u Harryjev život', kaže DeHaan. 'Njih dvojica se prisjećaju divnog prijateljstva kojeg su imali dok su bili djeca.' Harry je odrastao u potpuno drugačiju osobu od Petera. 'Na Harryja gledam kao na privilegiranog mladića, njujorškog hipstera', objašnjava DeHaan. 'To je vrlo specifično mjesto, vrlo specifičan tip osobe – čak i njegov fizički izgled ide u prilog tome. Harry se drži materijalnih stvari koje posjeduje, jer su to jedine stvari koje se ne boji pokazati; može upotrijebiti sve te materijalne stvari kako bi sakrio kakav je zbilja iznutra. Marcu se to sve svidjelo, a nakon što je čuo moje ideje pomogao mi je pronaći put ka kreiranju Harryja kakav je na filmu.' Taj put Harryja će od privilegiranog mladića dovesti do najvećeg zlikovca kojeg je New York vidio. Preuzevši kormilo kompanije Oscorp, Harry – poput svog oca – koristi raznolike izvore tvrtke kako bi spasio vlastiti život. Nakon otkrića Oscorpovog tajnog posebnog odjela, započne vjerovati da će Spider-Manova krv uslišiti sve njegove molitve – i zbog tog uvjerenja on postane opsjednut što će ga u konačnici odvesti do tragične transformacije u opakog negativca Green Goblina. Paul Giamatti kao Aleksei Sytsevich/Rhino Kada se neprijatelji udruže u filmu 'Čudesni Spider-Man 2' jedan od njih postat će i ruski gangster Aleksei Sytsevich. Zaustavljen i poslan u zatvor od strane Spider-Mana u ranom dijelu filma, on se kasnije vraća kao najnoviji mehanizirani izum kompanije Oscorp – Rhino. Rhino je glumcu Paulu Giamattiju bio najomiljeniji Marvelov lik dok je odrastao. 'On je jednostavno brutalna snaga, a klinci obožavaju takve stvari', izjavljuje glumac opisujući što mu se najviše svidjelo kod tog lika. 'Jednostavno sve možeš uništiti, prolaziti kroz zidove. Rhino je imao to fantastično zločinačko lice cijelo vrijeme, ali je pritom izgledalo izrazito cool.' Gostovanje u talk-show emisiji Connana O'Briena tijekom 2011. godine dovelo je Giamattija do uloge Rhina u filmu 'Čudesni Spider-Man 2'. 'Kao šalu, Conan me u jednom trenutku upitao koga bih najviše želio glumiti u filmovima o Spider-Manu kada bih dobio priliku, a ja sam odmah rekao da bih volio glumiti Rhina', kaže Giamatti. 'Pretpostavljam da je Marc Webb gledao emisiju i kada su dijelili uloge za ovaj nastavak pozvali su me i upitali: 'Jesi li bio ozbiljan kada si rekao da bi htio glumiti Rhina?' Bilo mi je to tada jako čudno, poput fantazije – kao da ponovno imam sedam godina!'